โซงะ โนะ อูมาโกะ

โซงะ โนะ อูมาโกะ (; ค.ศ. 551? – 19 มิถุนายน ค.ศ. 626)19 มิถุนายน ค.ศ. 626 ตรงกับวันที่ 20 เดือน 5 ค.ศ. 626 (ปีเฮโบะ) ตามปฏิทินสุริยจันทรคติที่ใช้งานในญี่ปุ่นจนถึง ค.ศ. 1873 เป็นบุตรในโซงะ โนะ อินาเมะและสมาชิกตระกูลโซงะผู้มีอำนาจในประเทศญี่ปุ่น

อูมาโกดำเนินการปฏิรูปการเมืองร่วมกับเจ้าชายโชโตกุในรัชสมัยจักรพรรดิบิดัตสึกับจักรพรรดินีซูอิโกะ และสถาปนาฐานที่มั่นของตระกูลโซงะในราชสำนักด้วยการให้พระธิดาของพระองค์สมรสกับสมาชิกพระบรมวงศานุวงศ์

ในช่วงปลายคริสต์ศตวรรษที่ 6 โซงะ โนะ อูมาโกะได้ใช้ความพยายามอย่างยิ่งในการส่งเสริมพระพุทธศาสนาในญี่ปุ่น และมีบทบาทสำคัญในการทำให้มีการยอมรับศาสนานี้ ในเวลานั้น ตระกูลโซงะได้ว่าจ้างผู้อพยพจากจีนและเกาหลี และทำงานเพื่อให้ได้เทคโนโลยีขั้นสูงและความรู้อื่น ๆ ใน ค.ศ. 587 อูมาโกะเอาชนะโมโนโนเบะ โนะ โมริยะในยุทธการที่ชิงิซัง ทำให้ยังคงรักษาอำนาจของตระกูลโซงะไว้ต่อไป ตามข้อมูลจากนิฮงโชกิส่วนซูอิโกะ ในวันที่ 15 มกราคม ค.ศ. 593 มีการบรรจุพระบรมสารีริกธาตุของพระพุทธเจ้าไว้ในศิลาฤกษ์ใต้เสาเจดีย์ที่อาซูกะ-เดระ (ในเวลานั้นคือ โฮโก-จิ) วัดที่อูมาโกะสั่งให้สร้าง

เชื่อกันว่าอิชิบูไตโคฟุงเป็นที่ตั้งของสุสานโซงะ โนะ อูมาโกะ

พงศาวลี
พระมเหสีของโซงะ โนะ อูมาโกะเป็นพระธิดาในโมโนโนเบะ โนะ โองูชิและพระเชษฐ/กนิษฐภคินีในโมโนโนเบะ โนะ โมริยะ ทั้งคู่ให้กำเนิดพระโอรสธิดา 5 พระองค์

โซงะ โนะ เอมิชิ
โซงะ โนะ คูรามาโระ
คาฮากามิ โนะ อิรัตสึเมะ กลายเป็นพระมเหสีในจักรพรรดิซูชุงใน ค.ศ. 587 สมรสกับยามาโตะ โนะ อายะ โนะ อาตาเฮะใน ค.ศ. 592
โทจิโกะ โนะ อิรัตสึเมะ พระมเหสีในโชโตกุไทชิ
โฮเดะ โนะ อิรัตสึเมะ พระมเหสีในจักรพรรดิโจเม

อ้างอิง



หมวดหมู่:ตระกูลโซงะ
หมวดหมู่:บุคคลจากยุคอาซูกะ
หมวดหมู่:ศาสนาพุทธในยุคอาซูกะ